CELEX: 62005FJ0116
Language: mt
Date: 2008-06-24 00:00:00
Title: Sentenza tat-Tribunal għas-Servizz Pubbliku (Qorti Plenarja) tal-24 ta' Ġunju 2008. # Maria Concetta Cerafogli u Paolo Poloni vs il-Bank Ċentrali Ewropew (Il-BĊE). # Servizz pubbliku - Remunerazzjoni - Att konfermattiv - Inammissibbiltà. # Kawża F-116/05.

SENTENZA TAT-TRIBUNAL GĦAS-SERVIZZ PUBBLIKU(Qorti Plenarja)
      
      24 ta’ Ġunju 2008
      Kawża F-116/05
      Maria Concetta Cerafogli u Paolo Poloni
      vs
      Il-Bank Ċentrali Ewropew (BĊE)
      “Servizz pubbliku – Persunal tal-BĊE – Remunerazzjoni – Metodu tal-kalkolu tal-aġġustament annwali tar-remunerazzjonijiet – Eżekuzzjoni ta’ sentenza tal-qorti Komunitarja – Att konfermattiv – Inammissibbiltà”
      Suġġett: Rikors, ippreżentat skont l-Artikolu 36.2 tal-Protokoll dwar l-Istatut tas-Sistema Ewropea ta’ Banek Ċentrali u tal-Bank Ċentrali
         Ewropew, anness mat-Trattat KE, li permezz tiegħu M. C. Cerafogli u P. Poloni jitolbu b’mod partikolari u, essenzjalment,
         minn naħa, l‑annullament tad-dikjarazzjonijiet tas-salarju tagħhom għax-xahar ta’ Lulju 2001, hekk kif redatti mill-Bank Ċentrali
         Ewropew fi Frar 2005, b’eżekuzzjoni tas-sentenza tal-Qorti tal-Prim’Istanza tal-20 ta’ Novembru 2003, Cerafogli u Poloni vs
         BĊE (T‑63/02, Ġabra p. II‑4929), kif ukoll, min-naħa l-oħra, talba għad-danni.
      
      Deċiżjoni: Ir-rikors huwa miċħud bħala inammissibbli. Kull parti għandha tbati l-ispejjeż tagħha.
      
      Sommarju
      Uffiċjali – Membri tal-Bank Ċentrali Ewropew – Rikors – Att li jikkawża preġudizzju – Kunċett – Att konfermattiv – Esklużjoni
      (Protokoll dwar l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, Artikolu 36.2; Regolamenti tal-Persunal,
            Artikoli 90 u 91; Kondizzjonijiet tal-impjieg tal-persunal tal-Bank Ċentrali Ewropew, Artikolu 42)
      Għandha tiġi applikata, b’analoġija, għar-rikorsi bbażati fuq l-Artikolu 36.2 tal‑Protokoll dwar l-Istatut tas-Sistema Ewropea
         ta’ Banek Ċentrali u tal-Bank Ċentrali Ewropew u fuq l-Artikolu 42 tal-Kondizzjonijiet tal-impjieg tal-persunal tal-Bank Ċentrali
         Ewropew, il-ġurisprudenza li tipprovdi li att li jikkawża preġudizzju huwa dak li jaffettwa, direttament u immedjatament,
         is-sitwazzjoni ġuridika tal-parti interessata, u din il-kwalità ma tistax tiġi rrikonoxxuta fir-rigward ta’ att purament konfermattiv,
         kif huwa l-każ ta’ att li ma fih ebda element ġdid fil-konfront ta’ att preċedenti li jikkawża preġudizzju. 
      
      (ara l-punti 41 sa 43)
      Referenza: Il-Qorti tal-Ġustizzja 21 ta’ Jannar 1987, Stroghili vs Il‑Qorti tal‑Awdituri, 204/85, Ġabra p. 389, punt 6; Il-Qorti
         tal-Prim’Istanza 7 ta’ Ġunju 1991, Weyrich vs Il‑Kummissjoni, T‑14/91, Ġabra p. II‑235, punt 35; 9 ta’ Ġunju 1998, Biedermann et vs Il‑Qorti tal‑Awdituri, T‑173/95, ĠabraSP p. I‑A‑273 u II‑831, punt 39